title: "Lesotho"
text: "Lesotho, amtelk K\u00f6ningrik faan Lesotho (iar Basutolun; \u00fc\u00fcb Sotho: Muso oa Lesotho [l\u026a\u2019s\u028a\u02d0t\u02b0\u028a]; \u00fc\u00fcb Ingels: Kingdom of Lesotho), as en banenlun uun a s\u00fc\u00fcd faan Aafrika.  Folstendig trinjenam\u2019t lun as S\u00fc\u00fcdaafrika.  At lun hee 1.876.633 lidj (2006).  At hoodsteed as Maseru. A n\u00f6\u00f6m faan't lun het \u00fc\u00fcb Sotho at lun faan a lidj, diar det Sotho spriik spreegt.\n\nGeografii\n\nGeograafisk Laag\nLesotho as en enklaawe banen S\u00fc\u00fcdaafrika. At lun hee en grate faan 30.355 km\u00b2.\n\nBerger\nDe huuchst berig (3482 m) faan't lun as Thabana Ntlenyana, wat uun a uast faan't lun leit. \u00d6ler berger uun Lesotho san: Ntelle (2584 m), Thaba Bosiu (1804 m), Qoaling (1775 m), Makhoarane (1640 m), Phamong (1638 m) an Qibing (1484 m).\n\nStruumer\nDe Caledon Struum (wat \u00fc\u00fcb Sotho Mohokare het) bildet det nuurdwaastelk grens faan't lun. At hood faan de Oranje Struum (wat \u00fc\u00fcb Sotho Senqu het an troch S\u00fc\u00fcdaafrika, do longs at grens twesken S\u00fc\u00fcdaafrikaa an Namiibia iin uun\u2019t Atlantik leept) leit uun a nuurduast faan Lesotho. \u00d6ler struumer san: Makhaleng (h\u00f6g hood uun a waast faan't lun leit), Malibamat'so (h\u00f6g hood uun a maden faan't lun leit) an Senqunyane (h\u00f6g hood uk uun a maden faan't lun leit).\n\nIndialing faan Ferwalting\nLesotho hee tjiin distrikten (\u00fc\u00fcb Sotho, ditereke; iantal, setereke).\n\nKliima\n\nBef\u00f6lkring\n\nSpriiken\nDet amtelk spriik faan't lun as Ingels. Det natschunaal spriik as Sotho.\n\nKult\u00fc\u00fcr\n\nLiterat\u00fc\u00fcr \nDe iarst romoon \u00fc\u00fcb det Sotho spriik wiar Moeti oa bochabela (1907; A Waanrer faan a Uast), wat faan Thomas Mofolo skrewen wurd. Hat as en stak faan en jongen Sotho h\u00f6\u00f6dling, diar ham tu det krastelk liar bekiart. San bek\u00e4\u00e4ndst romoon wiar Chaka (1925), diar en stak auer Shaka as, diar a k\u00f6ning faan a Zulus uun det \u00e4\u00e4der nj\u00fc\u00fcgentanjst juarhunert wiar. A romoon as iin uun f\u00f6l spriiken auersaatet wurden.\n\nHistoore\nMoshoeshoe I. wurd 1822 de iarst k\u00f6ning faan Basutolun. Efter kriiger jin d\u00f6n Boeren an d\u00f6n Briiten wurd at lun 1869 en britisk protekoraat. Lesotho wurd 4. Oktuuber 1966 faan a Ferianigt K\u00f6ningrik suwereen.\n\nK\u00f6ninger faan at lun: Moshoeshoe I. (1822\u20131870), Letsie I. (1870\u20131891), Lerotholi Letsie (1891\u20131905), Letsie II. (1905\u20131913), Nathaniel Griffith Lerotholi (1913\u20131939), Simon Seeiso Griffith (1939\u20131940), Gabasheane Masupha (\u00fc\u00fcs regent) (1940\u20131941), Mantsebo Amelia 'Matsaba (\u00fc\u00fcs regent) (1941-1960), Moshoeshoe II. (1960\u20131990, 1995-1996), Letsie III. (1990-1995, 1996-).\n\nPolitiik\nLesotho as en parlamentaarisk monarchii. Letsie III. as a k\u00f6ning, wat at lun n\u00fc hee.\n\nB\u00fctjenpolitiik \nLesotho as lasmoot faan d\u00f6n Feriand Natschuunen sant 17. Oktuuber 1966. Det as uk sant 1966 lasmoot faan det Commonwealth of Nations.\n\nWiartskap\nLesotho hiart tu't Tolunioon faan det S\u00fc\u00fcdelk Aafrika. At weering faan't lun as de Loti, wat faan det Sentraalbeenk faan Lesotho \u00fctjbroocht wurt.\n\nKwelen\n\nLesotho"